Villaer i Aabybro løber med førstepladsen, når det gælder om, hvor hurtigt de bliver solgt. Aalborg SV er også godt med. [b]Se tallene for din by her.
[/b]

Boligsiden Boliga.dk har undersøgt, hvor mange villaer, der sælges på under to uger. Tallene viser, at Aabybro på villamarkedet har størst succes med lynsalgene. Her er hver tredje bolig (34,5 procent) blevet afsat inden to uger. Også i Aalborg SV har køberne været rappe i en ganske stor procentdel af handlerne. Her er 32 procent af villaerne blevet solgt inden 14 dage. Andre steder i landet er der knapt så gode udsigter til at komme hurtigt af med villaen. I 18 byer der der ikke registreret et eneste lynsalg, bl.a. i Nordborg på Als, Bagsværd og Græsted i det nordlige Sjælland og i Odense NV. Statistikken er baseret på de boliger, som er registreret som solgte i perioden 1.juni 2012 - 1.december 2012 og som har kunnet matches med et tidligere udbud af boligen. Se tallene for din by her.